દિવસ તો લોકોની સેવામાં જતો રહેતો પણ હવે તેમની રાતની ઉંઘ ઉડી ગઈ હતી, રાત્રે તેઓ ખૂબ ઊંડા વિચારમાં ગરકાવ થઇ જતા કે જો મંદિર બનાવું તો ફક્ત હિંદુઓ જ આવે, મસ્જીદ બનાવું તો મુસ્લિમો જ આવે, દેવળ બનાવીશ તો ફક્ત ખ્રિસ્તીઓ જ આવશે… કંઇક તો સમાધાન હશે, કે કંઇક એવું બનાવું કે જ્યાં બધા જ ધર્મના લોકો કોઈ જાતના ભેદભાવ વિના આવે, અને અચાનક તેમને એક યુક્તિ સુઝી અને તેમના મુખ પર આનંદની મુદ્રાઓ આવી ગઈ. પછી એ વસ્તુનું નિર્માણ કરવાનું નક્કી કરી આરામથી તેઓ પોતાની પથારીમાં પોઢી ગયા અને લાંબા સમયે આરામથી નિંદ્રા માણી.